da da da da de en en fi da da en da da da da da da sv sv id fi da da de en da en sv da da en da sv da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om selvejende uddannelsesinstitutioner | Rigsrevisionen
Sådan laver vi større undersøgelser
Der er i Danmark ca. 1.600 selvejende institutioner, heraf ca. 1.100 på Undervisningsministeriets område, der afholder halvdelen eller mere af deres udgifter af statslige midler. I 1991 var der ca. 620 selvejende uddannelsesinstitutioner på Undervisningsministeriets og Forskningsministeriets område. Selvejeprincippet gælder således for betragteligt flere uddannelsesinstitutioner end for 10 år siden, og – efter universiteternes overgang til selveje – også for nogle af de mest bevillingstunge institutioner i det statslige system.
Beretningen handler om styreformen ved en række nyligt oprettede selvejende uddannelsesinstitutioner og disses økonomiske udgangspunkt, og den omfatter institutioner på Undervisningsministeriets, Videnskabsministeriets samt Økonomi- og Erhvervsministeriets områder.
Rigsrevisionen har undersøgt, hvad der karakteriserer en selvejende institution, og om der findes et entydigt selvejebegreb. Der gøres rede for den konkrete udformning af institutionernes rammebetingelser, og ministeriernes tilsyn med institutionerne belyses.
Undersøgelsen af institutionernes økonomiske udgangspunkt omfatter dels en belysning og vurdering af selve overgangsprocessen, dels en belysning af, om ministerierne forud for institutionernes overgang til selveje havde udarbejdet økonomiske analyser, og endelig en gennemgang af institutionernes åbningsbalancer og første årsregnskaber.
Beretningen, hvis analyser er tværgående, indeholder en række generelle anbefalinger ved etablering af selvejende institutioner.
Statsrevisorernes bemærkning til beretningen
Den 14. maj 2003 behandlede Statsrevisorerne
Beretning nr. 11/02 om selvejende uddannelsesinstitutioner
Statsrevisorerne afgav beretningen til Folketinget med nedenstående bemærkning:
"Undersøgelsen viser, at begrebet ”selveje” ikke har et entydigt indhold, og at reguleringen ved konkret lovgivning og ved forskellige rammebetingelser giver markante forskelle på institutionernes frihedsgrader og retsstilling.
Et stigende antal institutioner går fra at have været politisk styrede til højere grad af selvstændigt driftsansvar, og statsrevisorerne finder, at Folketinget i forbindelse med etableringen af selvejende institutioner bør have mere præcise oplysninger om det konkrete indhold. Tilsvarende har selvejende institutioner under etablering et behov for retssikkerhed og konkret kendskab til fremtidige frihedsgrader.
Statsrevisorerne anbefaler derfor, at indholdet i denne beretning indgår i regeringens overvejelser forud for fremlæggelse af beslutningsgrundlag for Folketinget, når der fremover fremsættes lovforslag om etablering af selvejende institutioner.
Statsrevisorerne forventer, at også finansministeren afgiver redegørelse til denne beretning, herunder bl.a. om regler eller retningslinjer for udarbejdelse af åbningsbalance og for krav til kapitalgrundlag ved etableringen af selvejende institutioner."
Økonomi- og erhvervsministerens redegørelse af 19. september 2003 (PDF)
Undervisningsministerens redegørelse af 22. september 2003 (PDF)
Finansministerens redegørelse af 24. september 2003 (PDF)
Ministeren for videnskab, teknologi og udviklings redegørelse af 22. oktober 2003 (PDF)
Rigsrevisors notat af 23. oktober 2003
Rigsrevisors notat af 6. maj 2011
Rigsrevisionen følger i dette notat op på beretning nr. 11/2002 om selvejende uddannelsesinstitutioner. Der er i notatet lagt vægt på Finansministeriets overvejelser og initiativer i forhold til at udarbejde generelle regler for selvejende institutioners åbningsbalancer og kapitalgrundlag.
Med notatet betragtes sagen som afsluttet.
Statsrevisorernes bemærkning til Endelig betænkning af 18. maj 2011
Beretning nr. 11/02 om selvejende uddannelsesinstitutioner
Sagen optages i Endelig betænkning 2010 som afsluttet sag med følgende statsrevisorbemærkning:
"Beretningen om selvejende uddannelsesinstitutioner er 8 år gammel, men kan nu afsluttes med et tilfredsstillende resultat.
Finansministeriet har i de forløbne år stået i spidsen for et større analysearbejde, som i 2009 resulterede i selvejerapporten med oplæg til den selvejereform, som vil blive implementeret på forskellig vis i løbet af 2011.
Hermed er der skabt et nødvendigt grundlag for definition af selvejebegrebet og af de selvejende institutioners ansvar, kompetence og frihedsgrader, ligesom der nu foreligger retningslinjer og vejledninger for udarbejdelse af åbningsbalancer og kapitalgrundlag ved etablering af selvejende institutioner."
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere